Kodi Covenant-installeringsfout verwys na die fout wat verskyn wanneer u die add-on probeer installeer, ‘n kennisgewing verskyn met die opmerking: “installasie misluk”. Covenant Kodi is ‘n gewilde Kodi-byvoeging wat beskikbaar is via verskeie Kodi-bewaarplekke. U moet verstaan ​​dat nie elke bewaarplek die bygewerkte weergawe van die byvoeging het nie, en dit is waarom u Kodi Covenant se installeringsfout ondervind..
Nie baie byvoegings kon ‘n merkie verlaat soos wat Covenant Kodi deur die jare gedoen het nie. Nadat Exodus Kodi-byvoeging opgehou het om te werk, het Covenant sy plek oorgeneem en ‘n toevoeging vir al die binge-kykers geword. So ‘n betroubare byvoeging dat die jongste shows en films aangewakker word, is deesdae moeilik om te bereik. RaptorDB - The Key Value Store V2 - CodeProject 12,069,812 members (53,024 online)
Last Visit: 31-Dec-99 19:00 Last Update: 9-Feb-16 6:09Refresh123456 Next » Suid Afrikaanse Nuus Thread - Page 120 - Stormfront
10-26-2006, 04:30 AM #1191
Ontslag vir 4 wat dief glo moor
Tzaneen. – Die vier mans wat verlede jaar glo ’n vermeende kabeldief in Limpopo onder meer met ’n knyptang aan sy ore en geslagsdele geknyp het voordat hy dood is, het gister ontslag gekry op die moordklagtes.
Johan Badenhorst (45), eienaar van Scorpion Trackdogs-veiligheidsdienste, Gerhard Vorster (28), ’n boer van Letsitele, Jaco Botha (28), ook ’n boer en Lucky Manenshe, (24) wat vir Badenhorst werk, is elk slegs ’n boete opgelê.
Dit volg nadat hulle verlede jaar gearresteer is ná die dood van mnr. Allan Rapatsa (23).
Rapatsa is in Oktober verlede jaar betrap toe hy glo koperkabels op die plaas Riverside in die Letsitele-gebied gesteel het.
’n Ooggetuie, mnr. Eric Siburi, het in die hof getuig dat Rapatsa aan ’n lemoenboomstomp vasgemaak was.
Die hof het gehoor hoe Rapatsa gehuil en gesmeek het om nie geslaan te word nie. Hy is onder meer met ’n knyptang aan sy geslagsdele geknyp en ook met ’n sambok geslaan.
Die hof het ook gehoor hoe ’n groot probleem koperkabeldiefstal in die Tzaneen en Letsitele-gebiede is.
Die vier verdagtes het gister voor landdros Vic Smit in die hof in Tzaneen verskyn.
Tydens hul vorige verskyning het hul regsverteenwoordigers aansoek om ontslag gevra.
Die ontslagversoek is gevra ingevolge art. 74 van die Strafproseswet, waarvolgens ’n beskuldigde geregtig is op ontslag as daar nie voldoende getuienis teen hom is nie.
Adv. Bert Bam SC, Badenhorst se advokaat, het tydens die vorige verskyning gesê die beskuldigdes se reg op ’n billike en regverdige verhoor is aangetas deur ongerymdhede in die polisie se ondersoek na die moord.
Smit het ontslag aan al vier mans op klagtes van moord, poging tot moord en ook aanranding met die doel om ernstig te beseer, toegestaan.
Die vier mans is wel skuldig bevind aan aanranding.
Smit het ’n boete van R20 000, waarvan die helfte vir ’n tydperk van drie jaar opgeskort is, aan elk van die mans opgelê.
Adv. Solly Ngobeni, staatsaanklaer, was teleurgesteld in die uitspraak. Mnr. Jenke Nagel, wat deel was van die mans se regspan, het gistermiddag gesê dit is ’n regverdige uitspraak.
10-26-2006, 04:31 AM #1192
‘Recce’ pleeg selfmoord
Die vrees dat hy dalk nie weer sou kon loop nie, was waarskynlik een van die redes waarom ’n legende in Suid-Afrika se recce-gemeenskap vandeesweek selfmoord gepleeg het.
Mnr. Sakkie Segers (52) het hom in sy motor vergas. Hy het sowat tien jaar gelede ’n arm en ’n been verloor toe hy in ’n ontmyningsoperasie in Mosambiek oor ’n bossie gestruikel en op ’n landmyn geval het.
Weens dié beserings moes hy met kunsledemate klaarkom. Die kunsbeen se stremming op sy heupe het só erg geraak dat hy gister ’n heupvervanging sou ondergaan.
Volgens oudsers.maj. Chris Moorcroft, ’n oudkollega van Segers, was Segers baie bekommerd dat die operasie onsuksesvol sou wees en dat hy nie weer sou kon loop nie.
Segers was die afgelope tyd in erge pyn weens die beserings se gevolge.
Volgens Moorcroft was Segers in die vroeë 1970’s onder die eerste verkenningsoldate (recces) nadat dié groepering in die weermag tot stand gekom het.
“Die recces het destyds hul keuring in Oudtshoorn en hul opleiding in die Caprivi gedoen. Sakkie was van die begin af uitstekend in boskuns en spoorsny – trouens, hy was een van die beste spoorsnyers wat ek ooit geken het.
“Hy was ook een van die mees professionele soldate saam met wie ek gewerk het.
“En dan was daar natuurlik sy skerp sin vir humor en vriendelikheid wat hom gewild onder sy makkers gemaak het. In die moeilikste omstandighede kon hy die ouens opbeur.”
Segers was getroud, maar het nooit kinders gehad nie al was hy versot op hulle.
Nadat hy weg is uit die weermag, het hy vir Mechem, ’n afdeling van Denel, in mynopruiming gewerk.
Dit was juis tydens een van dié projekte by die Curumanedam in die suide van Mosambiek dat Segers op die landmyn geval het.
Van die skrapnel het hom ook in die gesig getref.
Twee weke later het hy in die hospitaal in Nelspruit in sy rolstoel resies gejaag met die ander pasiënte.
Dié onblusbare geesdrif vir die lewe het ook geblyk toe hy enkele maande later met sy kunsledemate en sy geliefde hond aan sy sy weer terug was in Mosambiek – weer besig om te help met ontmyning, maar dié keer nouer betrokke by die ontmyners se veiligheidsopleiding.
Die afgelope twee jaar het hy vir ’n ander maatskappy met ontmyning in Angola, waar hy destyds as recce in oorgrensoperasies sy tande gesny het, gehelp. Hy sou nooit kon stilsit en niks doen nie.
Of soos ’n ander kollega sy afsterwe opgesom het:
“Sakkie is miskien dood, maar hy sal altyd in ons herinneringe bly leef.”
10-26-2006, 04:33 AM #1193
Só kos misdaad SA R25 miljard
Kaapstad. – Suid-Afrika verloor jaarliks R25 mil- jard aan inkomste uit buitelandse toeriste wat hoofsaaklik deur misdaad afgeskrik word.
Volgens ’n peiling wat verlede jaar deur SA Toerisme in 13 lande gedoen is, is daar twee groot redes waarom toeriste wegbly: vrese oor hul veiligheid en die koste wat die lang afstand meebring.
“Kommer oor veiligheid en sekuriteit is egter ons grootste struikelblok,” het mnr. Moeketsi Mosola, bestuurshoof van SA Toerisme, eergister in ’n skriftelike voorlegging aan die parlementêre komitee oor omgewingsake en toerisme gesê.
Italianers is die ergste bekommerd oor hul veiligheid, gevolg deur Brittanje en Australië, lui die verslag. Nigeriërs was glad nie bekommerd oor hul persoonlike veiligheid nie. Húl grootste rede om Suid-Afrika te vermy was omdat hulle “niemand ken wat daar bly nie”.
Volgens Mosola sal Suid-Afrika hierdie versperrings moet oorbrug as hy die volle potensiaal van toerisme wil ontgin met die oog op ekonomiese groei en werkskepping.
Die lande waar die peiling gedoen is, sluit etlike in die Noordelike Halfrond in soos Duitsland, die VSA, Frankryk en Kanada, maar ook Oosterse lande soos Japan, Indië en China sowel as twee Afrika-lande, Nigerië en Kenia. In 2005 het altesame 20 miljoen mense in hierdie lande gesê hulle oorweeg dit om Suid-Afrika te besoek. Hiervan het 15 miljoen moeite gedoen om inligting te bekom oor die land en meer as 5 miljoen het aangedui hulle beoog om binne die volgende 18 maande te kom kuier.
Net 1,5 miljoen het egter uiteindelik opgedaag. Dit wil sê net 30% van dié wat beoog het om te kom, het Mosola gesê.
SA Toerisme raam dat vrese oor veiligheid en die feit dat Suid-Afrika ’n langafstand-bestemming is, die land 2 miljoen toeriste per jaar kos en R25 miljard in regstreekse buitelandse besteding. Die grootste vrese was rondom politieke en burgerlike onrus (13,8 miljoen mense), kommer oor persoonlike veiligheid (12,8 miljoen) en algemene veiligheid (11 miljoen). Laasgenoemde twee sluit in kommer oor misdaad, gesondheidstoestande, die weer en voertuigongelukke.
Die Japannese is die minste bewus van Suid-Afrika en verwerp die bestemming hoofsaaklik omdat dit te ver is en te duur om na te reis. Mosola het gesê hulle is bekommerd oor dié kwessies. “Dit wys ons kan toeriste-getalle aansienlik vermeerder as ons veiligheid en sekuriteit onder die knie kry.
“Veral ontstellend is die aantal mense wat navorsing gedoen het oor Suid-Afrika en dit steeds verwerp. Dit dui aan die probleem strek verder as net persepsies oor die land en dit benodig ’n geïntegreerde program van aksie.”
Hy het verder gesê ongelukkig is die twee grootste struikelblokke buite die invloed van SA Toerisme.
“Ons sal met verskeie rolspelers moet vergader en die probleme aanspreek.”
10-26-2006, 04:36 AM #1194
Regering gee Jacob Zuma R10 miljoen
KAAPSTAD. – Die presidensie het R10 miljoen begroot vir die regskoste van mnr. Jacob Zuma, geskorste adjunkpresident, in sy korrupsieverhoor.
Die aap is uit die mou gelaat in mnr. Trevor Manuel, minister van finansies, se middeltermynbegroting wat gister by die parlement ingedien is.
Die geld kom uit besparing in die begroting van die presidensie, en word grootliks veroorsaak deur vakante poste waarvoor salarisse nie betaal hoef te word nie.
Dat die nuus manna uit die hemel gaan wees vir Zuma, is nie altemit nie.
In hofstukke voor die Natalse hooggeregshof, waar hy teregstaan op aanklagte van korrupsie, bekla Zuma sy armoede prontuit.
Sy regspan het in die hof aangevoer die koste van die huidige hofsaak vir Zuma is omtrent R3 miljoen.
Voorts het hy in ’n beëdigde verklaring wat hy in Augustus ingedien het, die mening gehuldig dat ’n sameswering teen hom plaasvind, en onder meer sy gesukkel om regshulp van die regering te kry, as ’n bewys aangevoer.
Zuma het ’n peperduur regspan en die gebrek aan hulp uit die presidensie is in die magstryd binne die ANC gebruik ter stawing van ’n teorie dat pres. Thabo Mbeki vir Zuma ondergrawe.
As die twee senior advokate (Kemp J Kemp en Jerome Brauns) R20 000 per dag en die junior advokaat (Thandanani Mbongwa) sowat R10 000 per dag betaal word, is die onkoste R50 000 per dag.
Hierby moet al Zuma se ander regskoste, soos vir sy prokureur, betaal word.
Al wat die presidensie tot dusver wou sê, was dat Zuma se aansoek om hulp oorweeg word.
Geen openbare aankondiging oor die R10 miljoen is tot nog toe gemaak nie.
Die Vriende van Jacob Zuma-trust het reeds by monde van sy administrateur, mnr. Barnabas Xulu, aangedui dat hy R12 miljoen vir die korrupsieverhoor wil insamel.
Tydens sy verkragtingsverhoor vroeër vanjaar in die Witwatersrandse hooggeregshof was daar sprake dat hy gesukkel het om sy regspan te betaal, maar dis ontken deur sy prokureur, mnr. Michael Hulley.
Zuma maak aanspraak op die regshulp omdat hy aangekla word van gedrag wat onder meer verband hou met die uitvoering van sy pligte terwyl hy nog die adjunkpresident was.
Gewoonlik word sulke hulp verleen onderhewig aan streng voorwaardes waarop die aangeklaagde en die staat ooreenkom, maar dit word dikwels nie bekend gemaak nie.
Daar is diegene in regskringe wat aanvoer ’n protokol bestaan waarvolgens Zuma die geld sal moet teruggee as hy die saak verloor, maar dis nie ’n vasgestelde reël nie.
Die presidensie, wat onder meer die kantore van Mbeki en adj.pres. Phumzile Mlambo-Ngcuka insluit, gaan sowat R238,8 miljoen bestee in hierdie boekjaar.
Dit is R17,1 miljoen minder as die R255,9 miljoen waarvoor daar in vanjaar se begroting voorsiening gemaak is.
Van die besparings is die sowat R3 miljoen wat as bydrae tot die Wêreldkongres vir gestremdes begroot is, want die kongres vind nie meer plaas nie, en die meeste van die res word weens vakante poste nie bestee nie.
10-26-2006, 04:41 AM #1195
Oud-Recce vergas homself voor operasie
PRETORIA. – Die vrees dat hy dalk nie weer sou kon loop nie, was waarskynlik een van die redes waarom ’n legende in Suid-Afrika se recce-gemeenskap vandeesweek selfmoord gepleeg het.
Mnr. Sakkie Segers (52) het hom in sy motor vergas. Hy het byna tien jaar gelede ’n arm en ’n been verloor toe hy in ’n ontmyningsoperasie in Mosambiek oor ’n bossie gestruikel en op ’n landmyn geval het.
Weens dié beserings moes hy met kunsledemate klaarkom. Die kunsbeen se stremming op sy heupe het só erg geraak dat hy gister ’n heupvervanging moes ondergaan.
Volgens oudsers.maj. Chris Moorcroft, ’n oudkollega van Segers, was Segers baie bekommerd dat dié operasie onsuksesvol sou wees.
Volgens Moorcroft was Segers in die vroeë jare sewentig onder die eerste verkenningsoldate (recces) nadat dié groepering in die weermag tot stand gekom het.
“Die recces het destyds hul keuring in Oudtshoorn en hul opleiding in die Caprivi gedoen. Sakkie was van die begin af uitstekend in boskuns en spoorsny.
“En dan was daar natuurlik sy skerp sin vir humor en vriendelikheid wat hom gewild onder sy makkers gemaak het.”
Segers was getroud, maar het nooit kinders gehad nie, al was hy versot op hulle. Nadat hy weg is uit die weermag, het hy vir Mechem, ’n afdeling van Denel, in mynopruiming gewerk.
Dit was juis tydens een van dié projekte by die Curumane-dam in die suide van Mosambiek dat Segers op die landmyn geval het.
Twee weke later het hy in die hospitaal in Nelspruit in sy rolstoel resies gejaag.
Dié onblusbare geesdrif vir die lewe het ook geblyk toe hy enkele maande later met sy kunsledemate en sy geliefde hond aan sy sy weer terug was in Mosambiek – weer besig om te help met ontmyning, maar dié keer nouer betrokke by veiligheidsopleiding van die ontmyners.
Die afgelope twee jaar het hy vir ’n ander maatskappy met ontmyning in Angola, waar hy as recce in oorgrensoperasies sy tande gesny het, gehelp. Hy sou nooit kon stilsit en niks doen nie, het sy kollegas gesê.
10-26-2006, 06:50 PM #1196
Premier berispe skool oor vlag, lied
Lichtenburg. – Die CVO-skool (Christelike Volkseie Onderwys) in dié dorp is deur premier Edna Molewa van Noordwes voor stok gekry omdat “Die Stem ” pleks van “ Nkosi Sikelel’ iAfrika ” glo by skoolbyeenkomste gesing word en die ou Suid-Afrikaanse vlag glo nog vertoon word.
Luidens ’n verklaring deur Molewa se kantoor het die skoolbestuur gesê die ou volkslied en vlag is ’n kulturele uitdrukking.
“Dit lyk of ons hier met ’n hunkering na die verlede in ’n kulturele vermomming te doen het. Die ou apartheidsvlag is ’n simbool van onderdrukking en rasseverdeling en het niks met die kultuur van enige groep te make nie,” het Molewa gesê.
Mnr. Christo van Dyk, hoof van die CVO-skool in Lichtenburg, het gesê die skool is nie politiek georiënteerd nie en die jongste omstredenheid is ’n “gesoek na propaganda”.
’n Vergadering tussen al die CVO-skole in Noordwes en die provinsiale onderwysdepartement word Maandag in Rustenburg gehou. ’n Gesamentlike verklaring sal daarna uitgereik word, het Van Dyk gesê.
10-26-2006, 06:52 PM #1197
‘G’n heilige koeie’ vir Grondwet
Die toets vir Suid-Afrika se Grondwet is nie hoe die meerderheid beskerm word nie. Die ware toets is hoe minderhede se regte beskerm word, sê dr. Mathews Phosa, oudpremier van Mpumalanga en senior ANC-politikus.
Hy het eergister by die bekendstelling van die Sentrum vir Grondwetlike Regte (SGR), ’n afdeling van die F.W. de Klerk-stigting, gesê dit is belangrik dat die publiek deel word van die gesprek rakende dié belangrike dokument.
Hy het die SGR se stigting verwelkom.
“Ons moet nie bang wees om kwessies wat die Grondwet raak, te opper nie. As dit die Grondwet raak, raak dit ons almal, ANC of nie ANC,” het Phosa, ’n lid van die ANC se nasionale uitvoerende komitee (NUK), gesê.
Die SGR sal hom daarop toespits om wetsontwerpe, voorgestelde wetswysigings en hofuitsprake te ontleed en die impak daarvan op die Grondwet te bepaal. Die sentrum sal in Kaapstad gesetel wees.
Phosa, een van tien raadgewers aan die sentrum, meen dit is belangrik dat mense presies weet wat hul regte soos verskans in die Grondwet is. Hoewel hy nie dink die Grondwet word bedreig nie, stem hy met oudpres. F.W. de Klerk saam daar bestaan tog “bekommernisse”.
“Toe die kwessie rakende die behoud van provinsies onlangs in die ANC gedebatteer is, was daar vurige verskille gewees, maar dit is tog hoe dinge rakende die Grondwet hanteer moet word: met oop gesprek.
“Daar mag geen heilige koeie wees nie.”
De Klerk het in sy toespraak na die sogenaamde SAUK-“swartlys”, voorgestelde wysigings aan die Wet op Film en Publikasies en pogings deur die ANC in die Wes-Kaap om dié stad onder beheer van ’n veelpartyregering te bring, verwys en gesê dit is voorbeelde van bedreigings vir die Grondwet.
De Klerk het gesê Suid-Afrikaners moet besef daar sal tesame met verskuiwende magsbasisse en veranderende omstandighede pogings wees om sekere aspekte van die Grondwet aan te pas.
“Alle sodanige pogings moet egter met die grootste omsigtigheid benader word. Die 1996-Grondwet verteenwoordig ’n nasionale akkoord wat die basis van nasionale eenheid vorm.
“Enige poging om van sleutelregte en demokratiese praktyke ontslae te raak, sal baie ernstige gevolge vir sowel nasionale eenheid as vir internasionale vertroue inhou.”
Gelukkig word dié kwessies steeds bespreek, het hy gesê.
“In ’n aantal gevalle neem die regering die teenkanting van rolspelers in ag en probeer hy aanvaarbare oplossings vind. Ek verwelkom dit. Ons moet egter almal deel wees van hierdie debatte,” sê De Klerk.
Adv. Paul Hoffman, SC, ’n bekende in Kaapse regskringe, is die sentrum se direkteur.
Benewens Phosa sluit die sentrum se adviesraad ook in: dr. Penuell Maduna, voormalige minister van justisie, prof. Marinus Wiechers, voormalige rektor van Unisa, dr. Anthea Jeffrey van die Suid-Afrikaanse Instituut vir Rasseverhoudinge (SAIRR) en prof. Francois Venter, dekaan van die Universiteit van Noordwes se regsfakulteit.
10-26-2006, 07:15 PM #1198
Gatvol vir geweld, misdaad
Ek weet nie hoe anders om te begin as om te sê ek is gatvol nie. Ek is gatvol vir die geweld in die land. Ek is gatvol vir die feit dat moordenaars, verkragters en kriminele al die regte het, maar ons, die man op straat, het geen regte meer nie.
Ek het nie meer die reg om myself behoorlik te verdedig nie. Die polisie het nie meer die reg om behoorlik op te tree nie, want dan word hulle vervolg.
Laat ek dit so stel, ek is lankal gatvol, maar vandag het ek breekpunt bereik.
Me. Jane Cilliers, ’n kollega, van my vrou, is eergister in haar huis, waar sy veronderstel is om veilig te wees, aangerand, en daarna vermoor, voordat hulle haar motor gesteel het.
’n Lewe, lyk my, is niks meer werd nie. Hoekom iemand aanrand en vermoor as jy net iets wil steel?
Ek sal julle sê hoekom: Want ek die krimineel is oor ’n paar jaar weer op straat om presies dieselfde te kan doen, want as ek dalk gevang word, het ek mos regte.
Die ergste van alles is dat een van die vermeende misdadigers, diere (hulle kan nie mense genoem word nie, want mense tree nie so op nie) is op parool uit vir moord.
Hy het ’n moord gepleeg, maar weens sy regte, loop hy vry rond om dit na bewering weer te doen. Watse regering het ons wat sulke dinge laat gebeur en toelaat?
Dier/krimineel – laat ek jou vandag vriendelik waarsku, ek én my vrou het van vandag af ook onwettige vuurwapens, want wapenaansoeke word mos ook afgekeur.
Dus waag dit om in my huis te kom. Ek gaan sit liewer self in die tronk omdat ek jou doodgemaak het as wat ek jou die geleentheid gaan gee om my of my familie enige skade aan te doen.
Gatvol van Bloemfontein
10-26-2006, 07:16 PM #1199
Regters en howe dra dán die skuld
Die moord vandeesweek op ’n bekende apteker in Bloemfontein, me. Jane Cilliers, wat na bewering gepleeg is deur onder andere ’n moordenaar van ’n bejaarde vrou wat op parool uit die tronk gelaat is, het betrekking.
Ek vind dit absoluut tragies dat ons regstelsel so pateties kan wees dat hulle moordenaars uit die tronk uit kan laat sodat hulle weer dieselfde misdaad kan pleeg.
Ek vermoed dat hierdie selfde moordenaar – indien hy skuldig bevind word – dan dieselfde straf sal kry, naamlik ’n straf van lewenslank wat waarskynlik ná twee of drie jaar opgehef gaan word sodat hierdie moordenaar weer uit die tronk gelaat kan word om weer dieselfde misdade te pleeg. Hierdie is weer eens ’n voorbeeld van ons oneffektiewe regstelsel wat ons as gewone inwoners van hierdie land nie kan beskerm nie.
My voorstel sal dan wees dat die betrokke regter en/of regstelsel aangekla word van moord op hierdie apteker.
En dat hulle persoonlik skuldig bevind word en die koste moet dra van die ongekende finansiële en emosionele las wat hierdie moord op die res van haar familielede sal plaas.
Ons regters en howe dra die skuld van hierdie vrou se moord op hul hande indien dit in ’n hof sou blyk die misdadiger wat op parool vrygelaat was, het nog ’n moord gepleeg.
Dr. Allan van Zyl
12-06-2006, 01:46 AM #1200
Mathe drink eers sap voor hy motor steel
Sy onthou nog hoe sy gedink het “dude, moenie my sap drink nie, dis my persoonlike goed!”.
En hoewel sy in haar tuinwoonstel deur een van Suid-Afrika se vermeende gevaarlikste misdadigers vasgebind is terwyl haar tweejarige meisietjie moes toekyk, is sy nié ’n slagoffer nie.
Dít is die uitkyk van mev. Cameron Meiklejohn, die vrou wat gister deur mnr. Annanias Mathe van haar blou Citi Golf beroof is. Mathe het sowat twee weke gelede uit die C-Max-tronk in Pretoria ontsnap en is gister weer aangekeer.
Meiklejohn, ’n advertensieverteenwoordiger by Media24 se gesinstydskrifte, is glo eergisteroggend omstreeks 06:15 in haar woonstel in Craighall Park deur Mathe beroof.
Sowat ’n uur later het hy plat op sy maag gelê– met twee koeëlgate in sy een been – in Ivory Park naby Tembisa aan die Oos-Rand nadat ’n voertuigopsporingsbeampte van Netstar hom geskiet het.
Meiklejohn, wat gister besig was om te probeer om haar motor en persoonlike besittings van die polisie af terug te kry, was baie ontspanne toe sy oor dié voorval gepraat het.
“Ek wil nie eers dink aan wat kón gebeur het nie, want dan voel ek soos ’n slagoffer en ek is nié ’n slagoffer nie,” het sy gesê.
Nie sy óf haar dogter, Eryn, is tydens die rooftog beseer nie, maar Eryn is deeglik bewus van wat gebeur het.
“Die snaakse man het die televisie en mamma se kar gevat, maar hy is nou in die tronk,” het sy gesê.
Meiklejohn, wat eergisteroggend wakker geword het en in Mathe se gesig vasgestaar het, sê die eerste ding waaraan sy gedink het was dat sy verkrag gaan word. “Ek was nog in my nagklere en hy het my beveel om op die bed te gaan lê, maar hy het toe net my hande met my kamerjasgordel vasgebind,” het sy gesê.
“Ek was so ’n ruk gelede by ’n BMW-teenkapingskursus en die enigste ding wat ek kan onthou is dat hulle oor en oor vir ons gesê het: “Gehoorsaam instruksies, gehoorsaam instruksies . . . ” het sy gesê.
Mathe was glo verskriklik kalm gedurende die rooftog.
“As ek nou hoor van hoe gevaarlik hy is en wat hy al gedoen het, maak dit nie vir my sin nie. Hier het hy ’n geleentheid gehad om gewelddadig te wees, maar hy was glad nie. Kan ’n mens dan sulke geweld aan- en afskakel?” Ná hy haar vasgemaak het, het Mathe Meiklejohn se televisiestel uitgeprop en na haar kar geneem.
“Hy het eers alles wat in my kattebak was rustig uitgepak vóór hy die televisiestel ingepak het. Daarna het hy kom kyk of alles nog in die kamer reg was en toe het hy gery.”
Sy het eers teen omstreeks 12:00 gehoor presies wie Mathe is en waarvoor hy gesoek was.
Meiklejohn kan nie onthou presies hoe lank Mathe in haar huis was nie, maar sy sê dit was “lank genoeg om my sap in my yskas te drink”.
“Ek onthou nog ek het gedink ‘dude, moenie my sap drink nie, is my persoonlike goed!’.”
Page generated in 0.26518 seconds with 12 queries